סויוז TMA-21

סויוז TMA-21 (ברוסית: Союз ТМА-21) היא חללית סויוז ששוגרה לחלל ב-4 באפריל 2011 מקוסמודרום בייקונור ונחתה ב-16 בספטמבר 2011. החללית שוגרה למפגש עם תחנת החלל הבינלאומית כשעל סיפונה 3 אנשי צוות - מפקד המשימה אלכסנדר סאמוקוטייב, ומהנדסי הטיסה אנדריי בוריסנקו ורון גארן. זו הטיסה ה-109 של החללית סויוז מאז טיסה המאוישת הראשונה בשנת 1967.

הצוות
  אלכסנדר סאמוקוטייב - מפקד
  אנדריי בוריסנקו - מהנדס טיסה
  רון גארן - מהנדס טיסה

צוות גיבוי
  אנטון שקאפלרוב - מפקד
  אנטולי איבנישין - מהנדס טיסה
  דניאל ברבנק - מהנדס טיסה

תיאור המשימה
חללית "סויוז TMA-21" שוגרה ב-4 באפריל 2011 מקוסמודרום בייקונור הנמצא בשטח קזחסטן ומנוהל על ידי רוסיה. החללית הגיעה אל תחנת החלל הבין-לאומית ב-6 באפריל והתחברה למודול "פואיסק". באותה עת בתחנת החלל שהתה משלחת מס' 27 בפיקוד דמיטרי קונדרטייב.

לציון 50 שנים לטיסה של יורי גגרין (טיסה מאוישת ראשונה שבוצע על ידי בן אדם) החללית קיבלה שם יעודי "יורי גגרין".

צוות החללית הצטרף למשלחת שהורחבה בעקבות כך ל-6 חברים. 

"סויוז TMA-21" נשארה מחוברת לתחנת החלל כחללית חירום. 

ב-16 בספטמבר 2011 החללית התנתקה מתחנת החלל וחזרה לכדור הארץ באותו יום עם אותו צוות שהיה בהמראה. הנחיתה עברה ללא בעיות ובוצעה בשטח קזחסטן.

קישורים חיצוניים

 
 מידע על הטיסה

תוכנית סויוז
2011 ברוסיה